รัฐบาลไทย-ข่าวทำเนียบรัฐบาล-รองนายกรัฐมนตรีและรมว.ยุติธรรม นำคณะผู้บริหาร ตรวจเยี่ยมพื้นที่ใน จ.ชลบุรี และ จ.ระยอง
วันอังคารที่ 6 กุมภาพันธ์ 2561
รองนายกรัฐมนตรีและรมว.ยุติธรรม นําคณะผู้บริหาร ตรวจเยี่ยมพื้นที่ใน จ.ชลบุรี และ จ.ระยอง
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม  นําคณะผู้บริหาร ตรวจเยี่ยมพื้นที่ใน จ.ชลบุรี และ จ.ระยอง
ในวันจันทร์ที่ ๕ กุมภาพันธ์ ๒๕๖๑ เวลา ๐๘.๓๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ในฐานะประธานคณะกรรมการนโยบายอวกาศแห่งชาติ นําคณะผู้บริหารกระทรวงยุติธรรม
ตรวจเยี่ยมอุทยานรังสรรค์นวัตกรรมอวกาศ (SPACE INSPIRIUM) ของสํานักงานพัฒนาเทคโนโลยีอวกาศและภูมิสารสนเทศ
(องค์การมหาชน) หรือ GISTDA เทศบาลนครแหลมฉบัง อําเภอศรีราชา จังหวัดชลบุรี
โดยมี รศ.นพ. สรนิต ศิลธรรม ปลัดกระทรวงวิทยาศาตร์และเทคโนโลยี
และ ดร.อานนท์ สนิทวงศ์ ณ อยุธยา ผู้อํานวยการ GISTDA ให้การต้อนรับ
ต่อจากนั้น เวลา ๑๑.๐๐ น. รองนายกรัฐมนตรี และรัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ตรวจเยี่ยมและหารือการบูรณาการเตรียมความพร้อม
ด้านกําลังคนรองรับอุตสาหกรรม ๔.๐ ณ วิทยาลัยเทคนิคสัตหีบ จังหวัดชลบุรี
โดยมีพลเอก สุทัศน์ กาญจนานนท์กุล ที่ปรึกษารัฐมนตรีว่าการกระทรวงศึกษาธิการ
ดร.สุเทพ ชิตยวงษ์ เลขาธิการคณะกรรมการการอาชีวศึกษาและผู้แทนหน่วยงานที่เกี่ยวข้องให้การต้อนรับ
ในการนี้ รองนายกรัฐมนตรีและรัฐมนตรีว่าการกระทรวงยุติธรรม ได้เยี่ยมชมบูธนิทรรศการ
ผลงานของนักศึกษาวิทยาลัยเทคนิคสัตหีบ ในสาขาต่างๆ อาทิ สาขาช่างอากาศยาน
สาขาเทคนิคระบบขนส่งทางราง และช่างไฟฟ้ายานยนต์ เป็นต้น
ต่อจากนั้น เวลา ๑๔.๓๐ น. รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมเชิงปฏิบัติการในการอํานวยความยุติธรรมเพื่อลดความเหลื่อมล้ําในระดับพื้นที่
เพื่อรับฟังผลการดําเนินงานเชิงบูรณาการในการอํานวยความยุติธรรม
โดยมีผู้บริหารกระทรวงยุติธรรม นายสุรศักดิ์ เจริญศิริโชติ ผู้ว่าราชการจังหวัดระยอง
และหัวหน้าส่วนราชการในสังกัดกระทรวงยุติธรรมในจังหวัดระยอง เข้าร่วมประชุม
ณ ห้องประชุมภักดีศรีสงคราม ศาลากลางจังหวัดระยอง
รองนายกรัฐมนตรี และรัฐมนตรีว่าการกระทรวงยุติธรรม กล่าวว่า กระทรวงยุติธรรมได้ให้ความสําคัญ
กับการดูแลทุกข์สุขของประชาชน รวมทั้งการลดปัญหาความเหลื่อมล้ําของประชาชนในพื้นที่ต่างๆ
โดยเฉพาะประชาชนที่มีรายได้น้อยและเข้าไม่ถึงบริการของภาครัฐ เพื่อให้สามารถเข้าถึงงานบริการดังกล่าว
โดยให้ผู้แทนของกระทรวงยุติธรรมในระดับพื้นที่ หรือที่เรียกว่า สํานักงานยุติธรรมจังหวัด
ได้เข้าไปช่วยเหลือและดูแลประชาชน ซึ่งจําเป็นต้องได้รับความร่วมมือ
จากหน่วยงานที่เกี่ยวข้องในรูปแบบบูรณาการอํานวยความยุติธรรมร่วมกัน
นอกจากนี้ ขอให้หน่วยงานในสังกัดกระทรวงยุติธรรม ดําเนินงานตามหลักการบริหารความยุติธรรมที่สําคัญ คือ
อํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี ส่งเสริมคนดีสู่สังคม
เร่งรัดต้านภัยยาเสพติด เร่งรัดปราบปรามทุจริต คอร์รัปชัน คุ้มครองสิทธิเสรีภาพคู่คุณธรรม
สร้างกระบวนการยุติธรรมที่ยั่งยืน สร้างการรับรู้กฎ-กติกา ร่วมพัฒนาเครือข่ายจิตอาสา
มุ่งเดินหน้าสามัคคีปรองดอง
ต่อจากนั้น รองนายกรัฐมนตรี และรัฐมนตรีว่าการกระทรวงยุติธรรม และคณะผู้บริหารกระทรวงยุติธรรม
ได้ตรวจเยี่ยมการทํางานเชิงบูรณาการในการอํานวยความยุติธรรมของศูนย์ชุมชนเข้มแข็งบ้านท้ายโขด
ตําบลหนองละลอก อําเภอบ้านค่าย จังหวัดระยอง โดยรองนายกรัฐมนตรี และรัฐมนตรีว่าการกระทรวงยุติธรรม ได้กล่าวว่า
กระทรวงยุติธรรม ตระหนักถึงความสําคัญในการให้ประชาชนได้เข้าถึงความยุติธรรม
ซึ่งในพื้นที่อําเภอบ้านค่าย ประชาชนประสบปัญหาทั้งเรื่องกรรมสิทธิ์ที่ดิน หนี้นอกระบบ
โดยสํานักงานยุติธรรมจังหวัด ซึ่งเป็นหน่วยงานหลักในพื้นที่ได้บูรณาการการทํางานร่วมกับศูนย์ดํารงธรรมจังหวัด
เพื่อแก้ไขปัญหาความเดือดร้อนให้กับประชาชน ควบคู่ไปกับการดําเนินงานในเชิงป้องกัน โดยร่วมมือกับอัยการ ศาล
กระทรวงมหาดไทย เร่งสร้างการรับรู้ด้านกฎหมาย เพื่อไม่ให้ประชาชนตกเป็นเหยื่อถูกหลอกลวงทั้งจากปัญหาแชร์ลูกโซ่
หรือการเป็นหนี้นอกระบบ นอกจากนี้ ยังส่งเสริมการมีส่วนร่วมในชุมชน โดยอาศัยผู้นําในชุมชน
อาทิ กํานัน ผู้ใหญ่บ้าน ในการสร้างหมู่บ้านสีขาว ปลอดจากยาเสพติดและอบายมุข